Мысост Артур и фэеплъу
Хэкум и ЛIыхъужьхэм я махуэшхуэмкIэ ехъуэхъуну УФ-м и Гвардием и лIыкIуэхэр щыIащ 2005 гъэм жэпуэгъуэм и 13-м и къалэн игъэзащIэу хэкIуэда, милицэм и старшина Мысост Артур и адэ-анэ Лудинрэ Хужьпагуэрэ я деж.
Урысей гвардием КъБР-м щиIэ IуэхущIапIэм и лэжьакIуэхэм, хабзэ дахэ яхуэхъуауэ, илъэс къэс ягъэлъапIэ Хэкум и ЛIыхъужьхэм я махуэр икIи хабзэхъумэ IуэхущIапIэхэм я лэжьакIуэу зи къалэн зыгъэзащIэу хэкIуэдахэм я адэ-анэхэм фIыщIэ хуащI.
- Артур зыхэта гупыр отделым къызэрыдэкIыу, щIэпхъаджащIэхэр къахэуэу щIадзэри хабзэхъумэхэр ирагъэкIуэтыжат. ИхъуреягъкIэ зэхэуэт, мафIэст. ИкIуэтыжа экипажым лагъым къыхадзэри, ар къыщыуэм Мысостыр къыдидзащ зыщагъэбыда щIыпIэм. Арыххэуи, автоматыр къытраунэщIащ, - игу къегъэкIыж ведомствэм щIэмыт хъумакIуэхэм я ветеран, Урысей гвардием и ветеранхэм я щIыналъэ IуэхущIапIэм и унафэщIу щыта, полковник Хужьокъуэ Руслан.
Жэпуэгъуэм и 13-м игъэлъэгъуа хахуагъэм папщIэ Мысост Артур ЛIыгъэм и орденыр къыхуагъэфэщащ. Абы и цIэр фIащащ Зэрэгъыж дэт курыт еджапIэмрэ уэрамхэм ящыщ зымрэ.

Фырэ Анфисэ.
